[Calixtus Episcopus, servus servorum Dei, dilecto in Christo filio Matth?o, Priori Monasterii sancti Martini, quod de Campis dicitur, salutem et Apostolicam benedictionem. Sicut injusta poscentibus nullus est tribuendus effectus, sic legitima desiderantium non est differenda petitio. Proinde nos, dilecte in Christo fili Matthæe Prior, tuis petitionibus annuentes, beati Martini Monasterium, cui authore Deo ex venerabilis fratris nostri Pontii Cluniacensis Abbatis institutione præsides, præsentis decreti authoritate munimus, statuentes ut quemadmodum cætera Cluniacensis Cœnobii membra semper sub Apostolicæ Sedis tutela permaneat. Cuncta etiam quæ in præsenti duodecima indictione eidem loco pertinere videntur, quieta vobis semper et integra permanere sancimus, videlicet in pago Parisiensi decimam ejusdem præfati Monasterii sancti Martini, et altare et decimam de Callevio. In suburbio Parisiacæ urbis, Ecclesiam sancti Jacobi cum Parochia. Prope Monasterium sancti Martini Capellam sancti Nicolai. Infra urbem in vico qui dicitur Judæorum, Furnum quemdam, et ad magnum pontem duo molendina. Ecclesiam sancti Dionysii de monte Martyrum cum Capella quæ ad sanctum martyrium appellatur. Nusiellum villam cum Ecclesia et Atico, et omnibus appendiciis suis. Rusiacum villam quam dedit Anselmus Dapifer. Apud Taverniacum et Turnum et Moncellum, hospites, et vineas, et census, et sylvam Castanearum, ex dono Odonis Comitis de Corbolio, et aliam sylvam de Castaneis juxta eandem sitam, Ecclesiam de Erigniaco. Apud Pontisaram castrum, de dono regio, et Radulfi Delicati, et Guarnerii Sylvanectensis, hospites, censum et terras. Apud vallem Joïaci terram, censum et hospites, ex dono cujusdam Monachi Berengarii, concedente Osmundo de Calvo-monte et villam Castaneum cum Ecclesia et decima, et terram de Puteolis, et altare de Fontaneto. Altare, Ecclesiam, Aticum et decimam de Esven. Altare, Aticum et decimam de Campaniaco. Ecclesiam de Doetmonte cum appendiciis suis. Altare de Ermenonvilla. Ecclesiam de Duniaco, et molendina et cætera quæ ibi sunt sancti Martini. Apud Pontem-Ebali, curtem et terras. Ceurentium villam cum appendiciis suis, et Ecclesiam ejusdem villæ, cum capella et decima de Liuriaco. Bonseias cum Ecclesia et appendiciis suis. Apud Nuseium siccum, terram et censum. Et apud Cleici terram et censum, et Penthinum cum Ecclesia et appendiciis suis, et Roveredum cum circumadjacentibus terris. Apud Luuram in Parisiaco, Ecclesiam cum Atico. Apud Gornacum castrum Monasterium sanctæ Mariæ cum omnibus appendiciis suis. Villam Nuseium cum omnibus appendiciis suis. Maiatlas cum Ecclesia et appendiciis suis. Decimam de Atiliaco. Villam confluentiam cum Ecclesia et appendiciis. Apud sanctum Marcellum terram quam dedit Cleophas Monachus. Apud Vitriacum, villam, domum, torcular, vineas et censum, et molendinum de Arcoilo. Apud Clamardum, Ecclesiam, terram, vineas et censum. Apud sanctum Clodoaldum, terram, quæ Alnetus dicitur cum appendiciis suis. In monte Savias et monte Martyrum, torcularia et vineas. In Carnotensi pago Ecclesiam de Bonnella cum atrio, et hospitibus, et omnibus appendiciis suis. Visanis-villam cum Ecclesia et appendiciis suis. Bolovillam cum appendiciis suis, et Escun et Olan-montem, et villam Goücolum cum Ecclesia et decima. Apud Mondonvillam, hospites et terras. Apud Capellam hospites et terras, Rodenis villam cum Ecclesia et appendiciis suis. Apud Carnotum, in burgo sancti Caralni, hospites et censum. Apud villam quæ Tabula dicitur, censum denariorum et decimam de Beveriis. Apud Crisperias, Ecclesiam et decimam et hospites. Villam Bault. Sanctum Hilarium cum Ecclesia et appendiciis suis. Gordum de Pissiaco. Apud Medendam de transverso per aquam de singulis navibus tres obolos, ex dono Gervasii Dapiferi et concessione Philippi Regis. Apud Miliacum castrum, et Contiacum decimum diem in reditu Pedagii partem videlicet pr?fati Gervasii. In Aurelianensi pago, Hyenvillam cum Ecclesia et tota Parochia de Puteacio, et decimum mercatum cum omnibus appendiciis suis, et altare de Novavilla. In Senonensi pago, Ecclesiam et atrium de Pringi et Novas. Apud Conam, Ecclesiam et atrium cum appendiciis suis. In Suessuoniensi pago, villam quæ sancta Gemma dicitur cum Ecclesia et appendiciis suis, et terram de monte Aldonis. In Meldensi pago Anetum villam cum Ecclesia et atrio et appendiciis suis. In Laudunensi pago, Disiacum villam, et Allodium de Branna cum appendiciis suis. In Noviomensi pago, Ecclesiam de castro, quod Capii dicitur, cum appendiciis suis. Altare de Heldicurte, et altare de Bevelone. In Ambianensi pago, Ecclesiam de Ligniaco cum appendiciis suis. Apud Arenas castrum Ecclesiam beatæ Mariæ cum appendiciis suis. Apud Ruam, Vertunum et Waben redditus salis et aquarias piscium. In Tarvanensi page, altare de Feurentiaco cum appendiciis suis. In Belvacensi pago apud Bellum-montem, Ecclesiam sancti Leonori cum appendiciis suis, et decimam de Mediana curte. Apud Nusiacum terram et censum. Apud Mervacum, villam, altare, atrium et decimam: cum appendiciis suis, et altare sancti Audomari cum appendiciis suis. Apud Belvacum Ecclesiam sancti Pantaleonis. Apud Montiacum sanctæ Opportunæ, Ecclesiam ejusdem Sanctæ cum appendiciis suis. In Silvanectensi pago Monasterium sancti Nicolai de Aciaco cum appendiciis suis. Apud Lorvillare, Ecclesiam, atrium, decimam et hospites. In Anglia apud Londoniam, terram censualem et hospites, ex dono Radulfi de Juin, ex concessione Heinrici Regis. Apud castrum Barnastabale, Ecclesiam cum appendiciis suis. Et cætera quæ prædecessorum nostrorum sanctæ memoriæ Urbani Papæ, et Paschalis secundi privilegiis continentur. Quæcumque præterea à quibuslibet de suo jure eidem loco collocata sunt, vel in futurum conferri contigerit, firma semper et illibata permaneant, tam à te, quàm ab aliis qui per Cluniacenses Abbates eidem loco præpositi fuerint, possidenda regenda, ac perpetuo disponenda. Decernimus ergo ut nulli omnino hominum liceat idem Cœnobium temerè perturbare, aut ejus possessiones auferre, vel ablatas retinere, minuere, vel temerariis vexationibus fatigare: sed omnia integra conserventur eorum pro quorum sustentatione ac gubernatione concessa sunt, usibus omnimodis profutura. Si qua igitur in futurum Ecclesiastica sæcularisve persona, hanc nostræ constitutionis paginam sciens, contra eam temerè venire tentaverit, secundò, tertióve commonita, si non satisfactione congrua emendaverit, potestatis, honorisque sui dignitate careat, reamque se divino judicio existere de perpetua iniquitate cognoscat, et à sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtæ ultioni subjaceat. Cunctis autem eidem loco justa servantibus, sit pax Domini nostri Jesu Christi, quatenus et hic fructum bonæ actionis percipiant; et apud districtum judicem præmia æternæ pacis inveniant. Amen. Ego Calixtus Catholicæ Ecclesiæ Episcopus. Datum apud sanctum Dionysium, per manum Grisogoni S.R.E. Diaconi Cardinalis ac Bibliothecarii, V. Kal. Decemb. Indict. XIII. Incarnationis Dominicæ anno M.C.XIX. Pontificatus autem Domini Calixti secundi Papæ anno primo.]